CELEX: 62009CB0381
Language: lt
Date: 2010-07-07 00:00:00
Title: Byla C-381/09: 2010 m. liepos 7 d. Teisingumo Teismo (septintoji kolegija) nutartis byloje ( Corte suprema di cassazione (Italija) prašymas priimti prejudicinį sprendimą) Gennaro Curia prieš Ministero dell’Economia e delle Finanze, Agenzia delle Entrate (Procedūros reglamento 104 straipsnio 3 dalies pirma pastraipa — Šeštoji PVM direktyva — Taikymo sritis — Atleidimas nuo PVM — 13 straipsnio B skirsnio d dalies 1 punktas — Paskolos suteikimas, derybos dėl paskolos ir paskolos priežiūra — Paskolos už lupikiškas palūkanas — Neteisėta veikla pagal nacionalinės teisės aktus)

23.10.2010   
            
            
               LT
            
            
               Europos Sąjungos oficialusis leidinys
            
            
               C 288/16
            
         
      2010 m. liepos 7 d. Teisingumo Teismo (septintoji kolegija) nutartis byloje (Corte suprema di cassazione (Italija) prašymas priimti prejudicinį sprendimą) Gennaro Curia prieš Ministero dell’Economia e delle Finanze, Agenzia delle Entrate
      
      (Byla C-381/09) (1)
      
      (Procedūros reglamento 104 straipsnio 3 dalies pirma pastraipa - Šeštoji PVM direktyva - Taikymo sritis - Atleidimas nuo PVM - 13 straipsnio B skirsnio d dalies 1 punktas - Paskolos suteikimas, derybos dėl paskolos ir paskolos priežiūra - Paskolos už lupikiškas palūkanas - Neteisėta veikla pagal nacionalinės teisės aktus)
      (2010/C 288/26)
      Proceso kalba: italų
      
         Prašymą priimti prejudicinį sprendimą pateikęs teismas
      
      
         Corte suprema di cassazione
      
      
         Šalys
      
      
         Ieškovas: Gennaro Curia
      
         Atsakovės: Ministero dell’Economia e delle Finanze, Agenzia delle Entrate
      
      
         Dalykas
      
      Prašymas priimti prejudicinį sprendimą — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 13 straipsnio B skirsnio d dalies 3 punkto aiškinimas — Atleidimas nuo mokesčio — Paskolų suteikimo, derybų dėl paskolos ir suteiktos paskolos priežiūros sandoriai — Pinigų skolintojo lupikavimo veikla, neteisėta veikla pagal nacionalinę teisę.
      
         Rezoliucinė dalis
      
      Skolinimo už lupikiškas palūkanas veikla, kuri laikoma pažeidimu pagal nacionalinę baudžiamąją teisę, patenka, nepaisant jos neteisėtumo, į 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas taikymo sritį. Šios dirketyvos 13 straipsnio B skirsnio d dalies 1 punktas turi būti aiškinamas taip, kad valstybė narė negali šios veiklos apmokestinti pridėtinės vertės mokesčiu, kai atitinkama piniginių paskolų už įprastines palūkanas veikla taip pat neapmokestinama šiuo mokesčiu.
      
         (1)  OL C 282, 2009 11 21.